भाजपा जिलाध्यक्ष के लिए दस दावेदार विक्रम बुंदेला का बनना लगभग तय
वर्तमान जिलाध्यक्ष जगदीश सिंह यादव ने डाले 8 आवेदन
भास्कर संवाददाता | दतिया
रविवार को पिंक मैरिज हाउस पर भाजपा जिलाध्यक्ष को लेकर रायशुमारी की गई। संगठन के सहायक निर्वाचन अधिकारी राघवेंद्र गौतम ने रायशुमारी के साथ दावेदारों के नामांकन लिए। 10 लोगों ने जिलाध्यक्ष के लिए दावेदारी की। बावजूद इसके विक्रम सिंह बुंदेला का जिलाध्यक्ष बनना तय है। घोषणा सोमवार को हो सकती हैं।
दोपहर 12 बजे सभी दावेदारों ने अपने समर्थकों के साथ पिंक मैरिज हाउस पर डेरा डाल लिया था। दावेदार मंडल अध्यक्षों को अपने पक्ष में करने के लिए पूराजोर लगा रहे थे। इसी दौरान सहायक निर्वाचन अधिकारी श्री गौतम ने दावेदारों से फार्म भरने के लिए कहा। फार्म पर मंडल अध्यक्ष व प्रतिनिधियों के हस्ताक्षर के लिए दावेदारों में होड़ मच गई।
इन्होंने भरे जिलाध्यक्ष के लिए फार्म : वर्तमान जिलाध्यक्ष जगदीश सिंह यादव, पूर्व नगर मंडल संतोष कटारे, पूर्व जिलाध्यक्ष राधाकांत अग्रवाल, जिला अंत्योदय समिति के उपाध्यक्ष रामजी खरे, पूर्व विधायक आशाराम अहिरवार, पूर्व मंडल अध्यक्ष जगदीश प्रसाद शर्मा, रामशरण रूसिया, सुनील महते, भगवान सिंह कुशवाह व विक्रम सिंह बुंदेला ।
विक्रम सिंह बुंदेला का जिलाध्यक्ष बनना तय : इनमें से विक्रम सिंह बुंदेला का जिलाध्यक्ष बनना तय है। सूत्रों के अनुसार कैबिनेट मंत्री डॉ. नरोत्तम मिश्रा ने बुंदेला के नाम पर मोहर लगा दी है। श्री बुंदेला का संगठन चलाने का अच्छा खासा अनुभव भी है। बताना होगा कि श्री बुंदेला संगठन में संभागीय संगठन मंत्री जैसे पद की जिम्मेदारी निभा चुके हैं। बड़ौनी नपं चुनाव की कमान भी श्री बुंदेला का हाथ में थी। जहां भाजपा को जीत हासिल हुई थी।
आज हो सकती है जिलाध्यक्ष की घोषणा
बुंदेला के जिलाध्यक्ष बनने की घोषणा आज होने की संभावना है। बताना होगा कि जिले के निर्वाचन अधिकारी ग्वालियर महापौर विवेक शेजवलकर है। रविवार को वह नहीं आए। सोमवार को वह आकर जिलाध्यक्ष की घोषणा कर सकते हैं।
वर्तमान अध्यक्ष यादव ने डाला आठ आवेदन का सेट : जिलाध्यक्ष पद के लिए पुन: दावेदारी करते हुए वर्तमान जिलाध्यक्ष जगदीश सिंह यादव ने सहायक निर्वाचन अधिकारी के सामने आठ फार्म का सेट प्रस्तुत किया। ताकि आवेदन में किसी भी प्रकार की खामी होने पर अगर एक आवेदन निरस्त होता है तो भी उनकी दावेदारी बनी रहे। उन्होंने आवेदन के साथ ही मंडल अध्यक्ष व प्रतिनिधियों की अनुशंसा भी लगाई है।
भाजपा जिलाध्यक्ष के निर्वाचन के दौरान समर्थकों के साथ बैठे दावेदार।
bho_Deva hin_Deva bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva